Държавен вестник, бр. 87, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  87
УКАЗ № 177
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
събрание Закона за изменение на Закона за 
Държавна агенция „Национална сигурност“, 
приет от 51-вото Народно събрание на 2 ок­
томври 2025 г.
Издаден в София на 14 октомври 2025 г.
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
МОТИВИ
за връщане за ново обсъждане в Народното 
събрание на Закона за изменение на Закона 
за Държавна агенция „Национална сигур­
ност“, приет от 51-вото Народно събрание 
на 2 октомври 2025 година
Уважаеми народни представители,
Държавната агенция „Национална сигур­
ност“ (ДАНС) представлява ключов елемент 
от системата за национална сигурност, чрез 
която държавата гарантира не само своя 
суверенитет и териториална цялост, но 
също и свободата и достойнството на граж­
даните. Многобройните рискове и заплахи 
пред сигурността могат да бъдат ефективно 
неутрализирани само ако компетентните 
държавни органи действат в условията на 
демократичен контрол, но при спазване 
на принципа за политическа неутралност. 
Това означава, че процедурите за подбор на 
кадри за националната сигурност и особено 
определянето на ръководителите на ключо­
вите държавни органи трябва да гарантират 
обективна оценка на опита и качествата на 
кандидатите и трябва да бъдат в максимална 
степен изолирани от промените в полити­
ческата конюнктура. 
По действащото българско законодателст­
во основните гаранции в този смисъл почиват 
на две положения: споделената компетент­
ност между държавния глава и правителство­
то при назначаването или освобождаването 
на най-висшите служители в системата за 
защита на националната сигурност и ясната 
политическа отговорност за тези решения. 
Тези гаранции са предвидени в Закона за 
ДАНС още при приемането му през 2007 г. 
и са аналогични на тези, които действат по 
отношение на процедурите по назначаване 
и освобождаване на главния секретар на 
Министерството на вътрешните работи и 
на други ръководни органи в системите за 
отбрана и за национална сигурност.
Законът за изменение на Закона за Дър­
жавна агенция „Национална сигурност“ 
(ЗИ ЗДАНС), приет на 2 октомври 2025 г., 
неоснователно компрометира тези гаранции 
и ще доведе до недопустимо политизиране на 
процеса по назначаване или освобождаване 
на председател на ДАНС. 
1. Относно възлагането на Народното съ­
брание да избира председателя на ДАНС със 
свое решение
1.1. Нашият исторически опит от съвсем 
близкото минало недвусмислено навежда на 
заключението, че прехвърлянето на компе­
тентността по определяне на председателя на 
ДАНС върху Народното събрание е промяна 
с краткотраен ефект и съмнителна ефектив­
ност. Още с приемането на Закона за ДАНС 
през 2007 г. е установено положението, че 
председателят се назначава при споделена 
компетентност между държавния глава и 
правителството. През 2013 г. със Закон за 
изменение и допълнение на Закона за ДАНС 
(ДВ, бр. 52 от 14 юни 2013 г.) правомощието 
по избиране на председателя на ДАНС е въз­
ложено на Народното събрание. Още в деня 
на влизане в сила на промяната Народното 
събрание провежда процедура по избор на 
нов председател на ДАНС. Министър-пред­
седателят Пламен Орешарски предлага само 
един кандидат, който е избран незабавно от 
Народното събрание, без да има време за 
провеждането на каквато и да било процедура 
за проверка и установяване дали неговите 
квалификация, опит и качества съответстват 
на необходимото за заемане на поста. 
Така, на 14 юни 2013 г. за председател на 
ДАНС е избран Делян Пеевски. Този акт на 
Народното събрание е последван от невиж­
дани в най-новата ни история граждански 
протести, които в крайна сметка доведоха 
до оставката на правителството на Пламен 
Орешарски. Изправено пред взрив от граж­
данско възмущение, още на 19 юни 2013 г. 
Народното събрание отмени решението си 
за избор на Делян Пеевски за председател 
на ДАНС – двете решения са публикувани 
в един и същ брой на Държавен вестник